Brenga Astur

Brenga Astur ye un grupu de música que ñaz en 1994, col enfotu nel aniciu'l camín ye esparder el conocimientu de la denomada música celta d'orixe asturianu. 

Componentes

Fernando Montes: Gaita asturiana en Si bemol de tres roncones, whistle, panderos asturianos, voces, ixuxús. 

Xabel González: Cordión, teclaos. Formó parte del grupu folclóricu L'Alborá del Centru Asturianu de Madrid col qu'algamó dellos premios y grabó un discu. Escolín de l'academia Gelop, onde deprendió a tocar la cordión.

Pindy Díaz: Gaita asturiana en Si bemol de tres roncones, whistle. Formóse como gaiteru na Banda Gaites de Villaviciosa dirixía por José Ángel Hevia, cola qu'asoleyó la grabación del discu Gaiteros de Maquilán. Foi miembru fundador al entamar la Banda Gaites Villa de Mieres, dirixía por Jorge Areces, así como del grupu folk Dubrám. Collaboraor permanente nos conciertos y grabaciones col músicu y guitarrista Jorge Salán. Actualmente ye'l gaiteru y flautista del grupu Taranus.

Jorge Mochales (fallecíu'l 5 de marzu de 2007): Whistles, mandolina, voces. Flauteru que tocó n'abondos grupos de música folk, como Dagda, Keol, etc.

Tito Ruano: Batería, percusiones. Tocó en grupos como Kaelia, Malcoln, colos que grabó dellos discos.

Pachu Cuesta: Bouzouki. Andechó con otres munches formaciones y ye compositor de música folk.

Javier Monteagudo: Guitarres acústiques, mandolina. Polifacéticu y prestixosu instrumentista qu'entamó con munches bandes folk, como por exemplu Balbarda, cola que inda sigue andechando.

Paco Calero: Baxu llétricu. Músicu qu'entamó nel mundiu'l rock, onde andechó col grupu Setiembre y con Miguel Oñate, asina como del mundiu folk integráu en Kaelia.

Marta Arbás: Voces, Panderos y panderetas. Componente de los Son D'Arriba y más tarde voz en el grupo XAREU entre otros

Marta Elola: Voces, panderos asturianos, bodhran.Cantantes del folk asturianu, con andeches en grupos comu Xuacu Amieva, Muyeres, Vezos, Anabel Santiago, etc.

Juan Oliver: Gaita asturiana. Participa na grabación del primer discu Raigaños Celtes.

 Referencies 

 Enllaces esternos 

Categoría:Grupos de música d'Asturies
Categoría:Grupos de folk d'Asturies
Categoría:Grupos de Rock Astur